วันนี้นายลักกี้จะมารีวิวร้านอาหารร้านหนึ่ง ที่นายลักกี้ไปกินมาแล้วอยากจะบอกว่า สุดยอดของสุดยอด ของบรรยากาศดีๆที่มีในตัวเมืองเลยทีเดียว
และร้านอาหารที่ผมจะมารีวิวในวันนี้คือ

ร้าน River Vibe Restaurant & Bar ครับ ^^

ที่ตั้ง : ร้านจะอยู่ที่ด่านฟ้าชั้น 8 ของริเวอ์ดเกสเฮ้า
การเดินทาง : ขับรถมาจากบางรัก ตรงมาเรื่อยๆ จนเจอวงแหวนโอเดี้ยน แล้วให้เลี้ยวซ้ายเข้าถนนทรงวาด แล้วให้มองหาซอย ภานุรังษี เข้ามาในซอยแล้วจะมีป้ายบอกทางเรื่อยๆจนถึงร้านเลย

ร้าน River Vibe Restaurant & Bar เป็นร้านอาหารบรรยากาศริมแม่น้ำเจ้าพระยา ที่ผมชอบมากๆ เพราะร้านจะอยู่ที่ชั้นสูง ทำให้สามารถมองแม่น้ำเจ้าพระยาไหลผ่านได้อย่างชัดเจน
ร้านจะอยู่ที่ชั้น 8 ของเกสเฮ้า เวลาจะเข้าไปในร้านจะต้องเอารถจอดที่ศาลเจ้าในซอย แล้วเดินต่อมาเล็กน้อย ถึงจะเจอเกสเฮ้า
ที่ร้านจะมีที่นั่งทั้งแบบ โซฟายาวและโต๊ะไม้ริมระเบียง สามารถเลือกนั่งตามความชอบได้เลย และวิวที่นี่สวยจริงๆ ไม่ว่าจะนั่งริมระเบียงฝั่งไหน ก็สามารถเห็นวิวได้อย่างทั่วถึง

เมนูอาหารของทางร้าน ก็จะมีทั้งอาหารไทยและอาหารฝรั่งให้ได้เลือกกินกัน มากกว่า 80 เมนูเลย
โดยราคาอาหารต่อจานนั้น จะตกอยู่ที่ราวๆ 120-170 บาทเท่านั้น

สำหรับในวันนี้ผมสั่ง
1.พาสต้าแกงเขียวหวานไก่ รสชาตินั้นอร่อยเลย เส้นพาสต้านั้นทานแล้วรู้สึกสดใหม่ มีความเหนียวในตัวของมันดี และแกงเขียวหวานนั้นก็ทำออกมาได้รสเข้ม เผ็ดนิดๆ ให้รสชาติเข้ากันได้ดีเยี่ยม
2. น้ำผลไม้ปั่น แก้วนี้ปั่นออกมาแล้ว รสชาติจะไม่ค่อยเหมือนผลไม้ปั่นเท่าไหร่ เพราะรสแตงโมออกมาอย่างเด่นชัดมากครับ แต่ก็ทานได้เรื่อยๆนะแก้วนี้

สรุปคะแนนตามความคิดเห็นของผม (เต็ม 5 คะแนน)
รสชาติ : 4  = สำหรับพาสต้าจานนี้ รสชาติ OK ทานง่าย ไว้วันหลังไปกินหลายๆคนจะลองสั่งเมนูอื่นๆบ้าง
บรรยากาศ : 5 = เอาเต็มไปเลยครับ บรรยากาศดี วิวดี นั่งสบาย
บริการ 4 : บริการดี ใส่ใจในการบริการ
ราคา : 4 = ราคาเมื่อเทียบกับปริมาณถือว่าเหมาะสมในระดับหนึ่ง แต่จะคุ้มค่ามาก เพราะที่นี่กินแล้วได้ชมวิวสวยๆไปด้วย ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 29 / 09 / 55